CELEX: 62014FN0099
Language: da
Date: 2014-09-29 00:00:00
Title: Sag F-99/14: Sag anlagt den 29. september 2014 — ZZ mod Rådet

15.12.2014   
            
            
               DA
            
            
               Den Europæiske Unions Tidende
            
            
               C 448/40
            
         Sag anlagt den 29. september 2014 — ZZ mod Rådet
   (Sag F-99/14)
   (2014/C 448/51)
   Processprog: fransk
   
      Parter
   
   
      Sagsøger: ZZ (ved advokat M. Velardo)
   
      Sagsøgt: Rådet for Den Europæiske Union
   
      Søgsmålets genstand og beskrivelse af tvisten
   
   Påstand om delvis annullation af to meddelelser til Rådets personale, for så vidt som disse knytter godtgørelsen af rejseudgifter for rejser fra tjenestestedet til hjemstedet og rejsedagene til udlandstillægget og det særlige udlandstillæg, og om, at sagsøgte tilpligtes at betale erstatning for det økonomiske tab og den ikke-økonomiske skade, sagsøgeren angiveligt har lidt.
   
      Sagsøgerens påstande
   
   
               —
            
            
               I henhold til artikel 270 TEUF annulleres afgørelsen, der indeholder meddelelse til personalet nr. 13/14 (afgørelse nr. 2/2014) af 9. januar 2014, der ændrer den ordning, der gælder for rejsedagene efter ikrafttrædelsen den 1. januar 2014 af bestemmelsen i artikel 7 i bilag V til vedtægten, og meddelelse til personalet nr. 9/14 (afgørelse nr. 12/2014), der ændrer ordningen for rejseudgifter efter ikrafttrædelsen den 1. januar 2014 af bestemmelsen i artikel 8 i bilag VII til vedtægten, som ændret ved Europa-Parlamentets og Rådets forordning (EU, EURATOM) nr. 1023/2013 af 22. oktober 2013 om ændring af vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, offentliggjort i Den Europæiske Unions Tidende L 287 af 29. oktober 2013. Påstanden om annullation begrænses til den del af disse meddelelser, der knytter retten til rejseudgifter og rejsedage til udlandstillægget eller det særlige udlandstillæg samt til artikel 6 i meddelelse til personalet nr. 9/14, der indfører nye kriterier for fastsættelsen af hjemstedet.
            
         
               —
            
            
               Rådet for Den Europæiske Union tilpligtes at betale sagsøgeren et beløb på 1 69  051,96 EUR i erstatning for det lidte økonomiske tab og et beløb på 40  000 EUR for den ikke-økonomiske skade.
            
         
               —
            
            
               Rådet tilpligtes at betale erstatning og mora- og udligningsrenter på 6,75 % for det økonomiske tab og den ikke-økonomiske skade, sagsøgeren har lidt.
            
         
               —
            
            
               Rådet tilpligtes at betale sagens omkostninger.